26.09.2024.

Nastavak projekta „Volim reku, a ti?“

Kompanija Henkel organizovala akcije čišćenja reke Bistrica i Potpećkog jezera

Kompanija Henkel Srbija već petu godinu zaredom uklanja otpad iz vodenih bogatstva širom Srbije u okviru projekta „Volim reku, a ti?“. Ove nedelje, u saradnji sa Savezom organizacija podvodnih aktivnosti Republike Srbije (SOPAS), organizovala je akcije čišćenja reke Bistrica i Potpećkog jezera tokom kojih je uklonjeno oko 250 kg otpada.

Tom prilikom Aleksandra Radovanović, rukovodilac sektora za menadžment kategorija u kompaniji Henkel, istakla je: „Veoma smo ponosni na činjenicu da već pet godina čistimo vodene dragulje naše zemlje sa Savezom organizacija podvodnih aktivnosti. Uvek se trudimo da u naše akcije uvrstimo što veći broj lokacije i drago mi je da smo po prvi put uklonili otpad iz reke Bistrica i Potpećkog jezera. Verujem da ćemo svake godine dodavati nove lokacije kako bi što veći broj reka i jezera bio očišćen“.

Značaj ovog projekta prepoznao je i SOPAS koji je dugoročni partner kompanije Henkel u ovoj akciji. „Zajedničkim snagama borimo se za naše vodene površine sa ciljem da zaštitimo našu planetu i učinimo je lepšim mestom za život svih nas. Voda je resurs bez kojeg ne možemo da živimo i izutetno je važno da svako od nas bude svestan toga“, izjavila je Božana Ostojić, predsednica Saveza organizacija podvodnih aktivnosti Republike Srbije.

Projekat „Volim reku, a ti?” sprovodi Henkelov poslovni sektor Consumer Brands u sklopu kampanje „Promena počinje od nas“, a tokom prethodne četiri sezone prikupljeno je više od 8.5 tona otpada sa različitih lokacija u Srbiji. Ove godine planirano je ukupno sedam akcija koje za cilj imaju očuvanje prirodnih bogatstava i vodenih površina širom Srbije.

O kompaniji Henkel

Henkel, sa svojim brendovima, inovacijama i tehnologijama, zauzima vodeće pozicije na tržištu širom sveta u industrijskom i potrošačkom sektoru. Poslovni sektor Adhezivi Tehnologije je globalni lider na tržištu lepkova, zaptivača i funkcionalnih premaza. Sa sektorom Consumer Brands, kompanija drži vodeće pozicije posebno u sektorima pranja veša i održavanja domaćinstva i nege kose na mnogim tržištima i kategorijama širom sveta. Tri najjača brenda kompanije su Loctite, Persil i Schwarzkopf. U fiskalnoj 2023. godini, Henkel je ostvario prodaju od preko 21,5 milijarde evra i prilagođeni operativni profit od oko 2,6 milijarde evra. Prioritetne akcije Henkel-a su uvrštene u nemački indeks DAX. Održivost ima dugu tradiciju u Henkel-u, a kompanija ima jasnu strategiju održivosti sa specifičnim ciljevima. Henkel je osnovan 1876. godine i danas zapošljava raznovrsni tim od više od 48.000 ljudi širom sveta - ujedinjen jakom korporativnom kulturom, deljenim vrednostima i zajedničkom svrhom: „Pioneers at heart for the good of generations“. Za više informacija, molimo vas posetite [www.henkel.rs](http://www.henkel.rs)

Kontakt Jelena Gavrilović Šarenac Ana Rončević

Telefon +381 60 207 22 09 +381 11 207 21 99

Email jelena.sarenac@henkel.com ana.roncevic@henkel.com